
1. Šis nolikums nosaka kārtību, kādā tiek organizētas zemledus makšķerēšanas sacensības Apguldes ezerā 2026.gada 21.februārī, turpmāk - Turnīrs.
2. Sacensību mērķi:
2.1. Makšķerēšanas sporta popularizācija.
2.2. Iedzīvotāju iesaistīšana masu sporta aktivitātēs.
3. Sacensību norise:
3.1. Sacensības norisināsies 2026.gada 21.februārī Apguldes ezerā, Naudītes pagastā, Dobeles novadā. Tikšanās vieta – peldētava, iebraucot no Lielapguldes muižas puses (koordinātas 56.54294869963231, 23.246837536996292);
3.2. Sacensību norise: 
3.2.1. 8.50 – 9.20 Sacensību dalībnieku reģistrācija;
3.2.2. 9.20 – 9.30 Sacensību atklāšana;
3.2.3. 9.30 – 12.30 Sacensību norise;
3.2.4. 12.30 – 13.00 Rezultātu apkopošana;
3.2.5. 13.00 – 13.30 Apbalvošana.
3.3. Pieteikšanās notiek pa t.27438261 līdz 18.02.2026.
3.4. Sacensības organizē Naudītes pagasta sporta pasākumu organizatore Zanda Runģe, tālr.27438261, e-pasta adrese: naudite.sports@gmail.com, turpmāk - Organizators.
4. Sacensību dalībnieki:
4.1. Sacensības notiek individuālā konkurencē. Dalībnieku skaits nav ierobežots. Dalībnieki netiek dalīti vecuma un dzimuma grupās.
5. [bookmark: _Hlk184299178]Sacensību noteikumi:
5.1. Sacensību dalībnieks ir tiesīgs makšķerēt tikai sacensībām ierādītajā teritorijā.
5.2. Sacensībās drīkst makšķerēt vienlaicīgi ar vienu makšķeri, kas ir aprīkota ar vienu mormišku. 
5.3. Sacensību laikā zivis atļauts piebarot.
5.4. Sacensību laikā drīkst izmantot jebkuru ēsmu, izņemot dzīvas un beigtas zivtiņas.
5.5. Katrs sacensību dalībnieks vienlaicīgi drīkst aizņemt divus āliņģus, taču ne tuvāk kā 5m no cita dalībnieka aizņemtā āliņģa. Āliņģi pie kā dotajā brīdī nenotiek makšķerēšana, makšķernieks atzīmē kā sev piederošu.
5.6. Dalībniekiem sacensību laikā aizliegts mainīties ar ēsmām, sacensību piederumiem, nodot un pieņemt zivis.
5.7. Sacensību noteikumu neievērošanas gadījumā sacensību tiesnesis soda sacensību dalībnieku ar soda punktiem. Viens soda punkts atbilst 50 g noķerto zivju svaram.
5.8. Sacensības tiek organizētas, ievērojot MK noteikumus Nr. 800 “Makšķerēšanas, vēžošanas un zemūdens medību noteikumi”, kā arī ievērojot citus LR likumus un normatīvos aktus, kuri ir spēkā sacensību norises vietā.
5.9. Sacensību dalībniekiem jābūt klāt derīgai makšķerēšanas, vēžošanas un zemūdens medību kartei, kas noteiktas MK noteikumos Nr.800 “Makšķerēšanas, vēžošanas un zemūdens medību noteikumi”. Veicot reģistrāciju, obligāti uzrādīt ID karti un makšķerēšanas karti sacensību organizatoram.
5.10. Makšķerēšanas, vēžošanas un zemūdens medību karte nav nepieciešama personām, kas jaunākas par 16 gadiem un vecākas par 65 gadiem, kā arī personām ar invaliditāti.
5.11. Par sacensību rezultātu viltošanu, nepatiesu ziņu sniegšanu, sacensību dalībnieks, ar sacensību galvenā tiesneša lēmumu, var tikt diskvalificēts.
6. Apbalvošana:
6.1. Sacensību uzvarētājus nosaka pēc noķertā zivju svara. Par uzvarētāju individuālajā vērtējumā kļūst dalībnieks, kuram ir vislielākais noķerto zivju svars. Līdakas netiek ieskaitītas. Vienāda svara gadījumā uzvarētājs ir tas, kurš noķēris lielāko zivi. Pirmo 3 vietu ieguvēji saņem medaļas un balvas. Lielākās zivs īpašniekam tiek pasniegts kauss “Apguldes ezera zivtiņa 2026”.
6.2. Izmakšķerētās zivis nedrīkst nomest sniegā vai uz ledus, tās ir jāievieto kastē vai maisiņā. 
6.3. Sacensību beigās sacensību dalībnieki ievieto plastikāta maisiņā un nodod tiesnesim (netīras zivis – ar sniega, ledus un cita veida piejaukumiem – vērtēšanai netiek pieņemtas).
7. Citi noteikumi:
7.1. Sacensību dalībnieks, atrodoties uz ledus, pats ir atbildīgs par risku un drošības       noteikumu uz ledus ievērošanu. Sacensību dalībnieki ir atbildīgi par savu veselības stāvokli, savas veselības un dzīvības apdrošināšanu. Par nepilngadīgu dalībnieku veselības aprūpi, veselības un dzīvības apdrošināšanu ir atbildīgi vecāki (personas, kas realizē aizgādniecības tiesības). Sacensību organizatori neuzņemas atbildību par nelaimes gadījumiem sacensības norises laikā. Par drošību uz ledus atbild paši dalībnieki, to apliecinot ar parakstu sacensību reģistrācijas protokolā. Par nepilngadīgajiem dalībniekiem parakstās vecāks vai likumiskais aizgādnis. Pasākuma organizatori neuzņemas nekādu atbildību par dalībnieku traumām, nelaimes gadījumiem, veselības traucējumiem vai dzīvības apdraudējumu sacensību norises laikā un to rezultātā.
7.2. [bookmark: _Hlk154143004]Ņemot vērā ledus situāciju, sacensību laiks var tikt mainīts. Par to ne vēlāk kā trīs dienas pirms sacensību sākuma organizatori informē visus, kas pieteikušies. Visa       informācija par sacensību vietu tiek publiskota internetā Dobeles novada Sporta pārvaldes Facebook kontā.
8. Datu aizsardzība:
8.1. Pasākumā tiks fotografēts un /vai filmēts! Uzņemtie materiāli tiks izmantoti publicitātes vajadzībām turnīra organizatoru, atbalstītāju, sponsoru un mediju mājas lapās, sociālo tīklu kontos un citās ar tiem saistītās informācijas publicēšanas vietās un vietnēs;
8.2. Piesakoties sacensībām katrs dalībnieks piekrīt savu personas datu – vārda, uzvārda, e-pasta adrese (ja tā brīvprātīgi iedota), fotogrāfiju, video un audio materiālu apstrādei, pamatojoties 2016. gada 27.aprīļa EIROPAS PARLAMENTA UN PADOMES REGULAS 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) 6.panta 1.daļas „a)” apakšpunktu: „a) datu subjekts ir devis piekrišanu savu personas datu apstrādei vienam vai vairākiem konkrētiem nolūkiem”.;
8.3. Ar savu dalību turnīrā apliecināt, ka esat informēts un piekritis, ka sacensību laikā varat tikt fotografēts un/vai filmēts;
8.4. Datu apstrādes termiņš – pastāvīgi.
8.5. JŪSU ATRAŠANĀS PASĀKUMA NORISES VIETĀ IR APLIECINĀJUMS TAM, KA PIEKRĪTAT ŠĪ NOLIKUMA NOTEIKUMIEM.

